CELEX: 62018CN0036
Language: lv
Date: 2018-01-18 00:00:00
Title: Lieta C-36/18: Prasība, kas celta 2018. gada 18. janvārī – Eiropas Komisija/Grieķijas Republika

12.3.2018   
            
            
               LV
            
            
               Eiropas Savienības Oficiālais Vēstnesis
            
            
               C 94/14
            
         Prasība, kas celta 2018. gada 18. janvārī – Eiropas Komisija/Grieķijas Republika
   (Lieta C-36/18)
   (2018/C 094/17)
   Tiesvedības valoda – grieķu
   
      Lietas dalībnieki
   
   
      Prasītāja: Eiropas Komisija (pārstāvji: D. Triantafyllou, M. Morales Puerta un G. von Rintelen)
   
      Atbildētāja: Grieķijas Republika
   
      Prasītājas prasījumi
   
   Komisijas prasījumi Tiesai ir šādi:
   
               —
            
            
               atzīt, ka, nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes Direktīvas 2014/89/ES (2014. gada 23. jūlijs), ar ko izveido jūras telpiskās plānošanas satvaru (1), prasības, vai katrā ziņā nepaziņojot Komisijai par šo aktu pieņemšanu, Grieķijas Republika nav izpildījusi šīs direktīvas 15. pantā paredzētos pienākumus;
            
         
               —
            
            
               piespriest Grieķijas Republikai maksāt kavējuma naudu EUR 31 416 dienā no Tiesas sprieduma pasludināšanas dienas;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         
      Pamati un galvenie argumenti
   
   
               —
            
            
               Minētās direktīvas par jūras telpiskās plānošanas satvaru 15. pantā ir noteikts, ka dalībvalstīm šī direktīva ir jātransponē savās tiesībās līdz 2016. gada 18. septembrim un par to jāinformē Komisija. Taču, nesaņēmusi nekādu atbildi ne uz brīdinājuma vēstuli, ne uz argumentēto atzinumu, ko tā bija nosūtījusi Grieķijas Republikai, Komisija saskaņā ar LESD 258. pantu lūdz atzīt, ka šī dalībvalsts nav izpildījusi pienākumu transponēt saistošu direktīvu.
            
         
               —
            
            
               Lai ieviestu procedūru, kādā katras dalībvalsts iestādes varētu organizēt un vērtēt cilvēka darbības tās jurisdikcijā esošajās jūras teritorijās nolūkā sasniegt ekoloģiskos, ekonomiskos un sociālos mērķus, Komisija atbilstīgi savam Paziņojumam par LESD 260. panta 3. punkta piemērošanu (2) vienlaikus lūdz piespriest kavējuma naudu – EUR 31 416 dienā, ņemot vērā pienākumu neizpildes smagumu (proti, ņemot vērā ne tikai direktīvas mērķus attiecībā uz kopējo zivsaimniecības politiku, jūras transportu, vides saglabāšanu un aizsardzību, kā arī enerģētiku, bet arī neizpildes ietekmi uz ieinteresētajiem saimnieciskās darbības subjektiem).
            
         
      (1)  OV 2014, L 25, 135. lpp.
   
   
      (2)  OV 2011, L 12, 1. lpp.